laion/Wikipedia-Exotic huggingface dataset:
Rajoon (ansambel)

Rajoon on kirjanduslik-muusikaline projekt (ansambel), mille eestvedajad on luuletajad Kristel Mägedi ja Mait Vaik. Tehakse omaloomingut. 2021. aasta sügisel andis Rajoon välja neli esimest videomaterjaliga illustreeritud muusikapala "Korrus kõrgemal" (M. Vaik), "Düün" (M. Vaik / K. Mägedi), "Adaptsioon" (M. Vaik) ja "Karjäärides on kevad" (K. Mägedi / M. Vaik). Stilistiliselt on Rajoon seinast seina vabakava. Kristel Mägedi on eesti luuletaja, maalikunstnik, muusik ja näitleja. Mägedi on osalenud nii autori kui ka muusikuna ansambites Die Moritz, Faasinihe, Ööviiul, Alfonsis jt. Mägedil on ilmunud autoriplaat "Mitmeilmne". Mait Vaik on eesti kirjanik-muusik, mitmete laulutekstide autor. Tema luulet on viisistanud Sõpruse Puiestee, Vennaskond, Metro Luminal, Kosmikud jt. Lisaks Rajoonile tegutseb ta ansamblis Sõpruse Puiestee. Kokku on viisistatud umbes 160 Mait Vaigu lauluteksti-luuletust. "Korrus kõrgemal" – "Düün" – "Usk" – "Ikka veel armastan sind" – "Adaptsioon" – Rajooni kanal YouTube'is
Poola 2022. aasta taliolümpiamängudel

POL Poola osales 2022. aasta taliolümpiamängudel Pekingis 57 sportlasega, kes võistlesid 10 spordialal. https://poinformowani.pl/artykul/41917-pekin-2022-kadra-polski https://olympics.com/beijing-2022/olympic-games/en/results/all-sports/noc-entries-poland.htm
Pärnu linn (haldusüksus)

Pärnu linn on omavalitsusüksus Pärnu maakonnas. Omavalitsusüksus moodustati 1. novembril 2017, kui jõustus Audru valla, Paikuse valla, Pärnu linna ja Tõstamaa valla ühinemine. Tõstamaa vallavolikogu ei olnud nõus vabatahtlikult Pärnu linnaga liituma ja vaidlustas sundliitmise Riigikohtus, kuid jäi seal kaotajaks. Haldusreformi käigus moodustatud omavalitsuse pindala on 858,07 km² ja sellega on Pärnu pindalalt suurim "linn" Eestis. Pärnu linna koosseisus on moodustatud Audru osavald, Paikuse osavald ja Tõstamaa osavald. Pärnu linna koosseisu kuuluvad Pärnu linn, Lavassaare ja Paikuse alev, Audru ja Tõstamaa alevik ning 49 küla: Ahaste, Alu, Aruvälja, Eassalu, Ermistu, Jõõpre, Kabriste, Kastna, Kavaru, Kihlepa, Kiraste, Kõima, Kõpu, Kärbu, Lao, Lemmetsa, Liiva, Lindi, Liu, Lõuka, Malda, Manija, Marksa, Männikuste, Oara, Papsaare, Peerni, Pootsi, Põhara, Põldeotsa, Põlendmaa, Päraküla, Rammuka, Ranniku, Ridalepa, Saari, Saulepa, Seliste, Seljametsa, Silla, Soeva, Soomra, Tammuru, Tuuraste, Tõhela, Tõlli, Valgeranna, Vaskrääma, Värati. Pärnu linna kohaliku omavalitsuse esinduskogu on Pärnu linnavolikogu, mille juht on linnavolikogu esimees. Täitevvõim on Pärnu linnavalitsus, mille juht on Pärnu linnapea. Pärnu linnapea on 2015. aastast Romek Kosenkranius, Pärnu linnavolikogu esimees on Andres Metsoja. Sõpruslinnad on: Šiauliai, Leedu Jelgava, Läti Gran, Norra Helsingborgi vald, Rootsi Södertälje vald, Rootsi Oskarshamni vald, Rootsi Vaasa, Soome Helsingør, Taani Siófok, Ungari Ocean City, USA Portsmouth, USA Maa-amet, vaadatud 11.03.2018. Statistikaamet, vaadatud 17.07.2023. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017. Vabariigi Valitsuse 22. juuni 2017. a määruse nr 98 "Audru valla, Paikuse valla, Pärnu linna ja Tõstamaa valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 "Eesti territooriumi haldusüksuste nimistu kinnitamine" muutmine" põhiseaduspärasuse kontroll "Pärnu linnavalitsus". Originaali arhiivikoopia seisuga 3. august 2016. Vaadatud 10. juunil 2022. "Esimees ja aseesimehed - Pärnu linn". https://parnu.ee/. Originaali arhiivikoopia seisuga 19. juuli 2023. Vaadatud 19. juulil 2023. {{netiviide}}: välislink kohas |väljaanne= (juhend) Pärnu linna veeb: Sõpruslinnad[alaline kõdulink] (vaadatud 1. septembril 2019) Viitamistõrge: <references>-siltide vahel olevat <ref>-silti nimega "442kQ" ei kasutata eelnevas tekstis. Pärnu koduleht Omavalitsuste ühendamisest Pärnu omavalitsuse veebis[kõdulink]
Tšehhi 2022. aasta taliolümpiamängudel

CZE Tšehhi osales 2022. aasta taliolümpiamängudel Pekingis 114 sportlasega, kes võistlesid 15 spordialal. Olümpiavõitjaks tuli lumelaudur Ester Ledecká. https://www.olympijskytym.cz/athletes?q=&sport=&olympic=7&searchForm=true&type=az&sort=ASC&show=block&page=1 https://olympics.com/beijing-2022/olympic-games/en/results/all-sports/noc-entries-czech-republic.htm
Tšaardaš

Tšaardaš (ungari keeles csárdás < csárda 'kõrts) on Ungari rahvatants, millel on aeglane, figuratsioonirohke meloodiaga sissejuhatus ja kiirenev, 2/4-taktimõõdus päristšaardaš. Erkel Ferenc "tšaardaš". Eesti Entsüklopeedia. Vaadatud 8.2.2022.
Võluheinik

Võluheinik (Calocybe) on šampinjonilaadsete seltsi Lyophyllaceae sugukonda kuuluv seente perekond. Calocybe gambosa – kevad-võluheinik Võluheinik andmebaasis eElurikkus
Kevad-võluheinik

Kevad-võluheinik (Calocybe gambosa) on šampinjonilaadsete seltsi kobarheinikuliste sugukonda võluheiniku perekonda kuuluv liik seeni. Seen on söödav värskelt ja esineb Eestis mais-juunis. Kevad-võluheinik andmebaasis eElurikkus
Svetlana Danilova

Svetlana Danilova (30. detsember 1981 Murmansk – 1. veebruar 2022) oli Venemaalt pärit Eesti balletiartist. Ta oli sündinud Murmanskis, lõpetas 2000. aastal Moldovas Chişinău koreograafiakolledži ning tantsis 2001–2006 Moldova riiklikus ooperi- ja balletiteatris ja 2006–2008 Bukaresti Rahvusooperis. Aastatel 2008–2009 tantsis Danilova Vanemuises. 2009. aastast kuni surmani töötas ta Estonia teatris balletiartistina. Ta hukkus Ida-Virumaal Toila vallas Tallinna–Narva maantee 173. kilomeetril juhtunud raske liiklusõnnetuse tagajärjel. Danilova sai sedavõrd raskeid vigastusi, et tema elu ei õnnestunud päästa. Tema abikaasa oli Sander Sellin ning ta oli kolme lapse ema. Vanemuise balletitrupp sai juurde 14 uut tantsijat, Tartu Ekspress, 2. oktoober 2008 Rängas avariis kaotas elu Estonia baleriin, Õhtuleht, 8. veebruar 2022
Matthew Jurman

Matthew John Jurman (sündinud 8. detsembril 1990 Wollongongis) on Austraalia jalgpallur, kes mängib keskkaitsjana Austraalia kõrgliiga klubis Newcastle Jets. Austraalia kõrgliigas debüteeris ta hooajal 2007–08 Sydney FC meeskonnas. Hooajal 2009–10 tuli ta Sydneyga Austraalia meistriks. Aastatel 2011–2013 mängis ta Austraalia kõrgliigas Brisbane Roari ja 2013–2017 taas Sydney ridades. Hooajal 2012–13 võitis ta Roariga Austraalia kõrgliiga põhihooaja. 2016. aastal valiti Jurman Sydney hooaja parimaks mängijaks. 2017. aasta jaanuaris liitus ta Lõuna-Korea kõrgliiga klubiga Suwon Samsung Bluewings. 2018. aasta juulis siirdus ta Saudi Araabia kõrgliiga klubisse Al-Ittihad, kus mängis ühe hooaja. Hooajal 2019–20 mängis ta Austraalia kõrgliigas Western Sydney Wanderersi meeskonnas ning hooajal 2020–21 Kreeka esiliiga klubis Xanthi. Seejärel naasis Jurman Austraalia kõrgliigasse, liitudes Newcastle Jetsiga. Austraalia jalgpallikoondises debüteeris Jurman 5. oktoobril 2017 MM-i valikmängus Süüria vastu. Ta on kuulunud Austraalia koondisse 2018. aasta maailmameistrivõistlustel ja 2019. aasta Aasia meistrivõistlustel. Sydney FC A-League'i Championship: 2009–10 A-League'i Premiership: 2009–10 Brisbane Roar A-League'i Championship: 2012–13
Nick Holden

Nick Holden (sündinud 15. mail 1987 St. Albertis, Alberta provintsis) on endine Kanada jäähokimängija (kaitsja). Aastatel 2006–2008 mängis ta Western Hockey League'i klubis Chilliwack Bruins. Hooajal 2007–08 lõi ta liigas kaitsemängijatest enim väravaid (22). Aastatel 2008–2010 mängis ta American Hockey League'i (AHL) klubis Syracuse Crunch. NHL-is debüteeris Holden 20. oktoobril 2010 Columbus Blue Jacketsi meeskonnas Anaheim Ducksi vastu. Hooajal 2010–11 sai ta NHL-is kirja kokku viis mängu. Blue Jacketsi meeskonnas pääses ta NHL-is jääle veel kahes mängus ka hooajal 2012–13. Põhiliselt mängis ta aastatel 2010–2013 AHL-i klubis Springfield Falcons. Aastatel 2013–2016 mängis Holden NHL-is Colorado Avalanche'i ridades. 10. novembril 2013 lõi ta mängus Washington Capitalsi vastu oma esimese värava NHL-is. 2016. aasta juunis kaubeldi ta New York Rangersi. Hooaja 2017–18 lõpus mängis ta Boston Bruinsis. 2018. aasta juulis sõlmis ta lepingu Vegas Golden Knightsiga. 2021. aasta juulis kaubeldi Holden Jevgeni Dadonovi vastu Ottawa Senatorsi, kus ta mängis kaks hooaega. 2022. aasta maailmameistrivõistlustel võitis Holden Kanada jäähokikoondise koosseisus hõbemedali. Sportlaskarjääri lõpetas Holden 2023. aastal. https://www.eliteprospects.com/player/11700/nick-holden (vaadatud 8.2.2022) "Sens acquire Holden from Vegas". nhl.com. 28.7.2021. Vaadatud 8.2.2022 Nick Holden NHL.com lehel Nick Holden hockeydb.com lehel
Gustavo Scarpa

Gustavo Henrique Furtado Scarpa (sündinud 5. jaanuaril 1994 Hortolândias) on Brasiilia jalgpallur, kes mängib ründava poolkaitsjana Brasiilia kõrgliigaklubis Atlético Mineiro. Brasiilia kõrgliigas debüteeris ta 2014. aastal Fluminense meeskonnas. Läbimurde tegi ta 2015. aasta hooajal, kui osales 28 liigamängus ja lõi viis väravat. 2016. aastal lõi ta Brasiilia kõrgliigas kaheksa väravat ning andis kümme väravasöötu, millega oli liigas Palmeirase mängija Dudu kõrval liigas enim väravasööte andnud mängija. 2017. aastal andis Gustavo Scarpa 12 väravasöötu, millega oli taas liigas esimesel kohal. 2018. aasta jaanuaris sõlmis ta viieaastase lepingu ´Brasiilia kõrgliigaklubiga Palmeiras. 2018. aastal tuli ta Palmeirasega Brasiilia meistriks. 2021. aastal andis Gustavo Scarpa 13 väravasöötu ning oli jällegi enim väravasööte andnud mängija. Aastatel 2020 ja 2021 võitis ta Palmeirasega Lõuna-Ameerika klubide meistrisarja Copa Libertadorese. 2022. aastal tuli ta Palmeirasega teist korda Brasiilia meistriks. Samal hooajal lõi ta liigas seitse väravat ja andis 12 väravasöötu ning valiti hooaja lõpus liigahooaja parimaks mängijaks ja sümboolsesse koosseisu. 2022. aasta detsembris sõlmis ta Inglismaa kõrgliigaklubiga Nottingham Forest lepingu, mis pidi kehtima 2026. aasta juunini. Inglismaa kõrgliigas debüteeris ta 4. jaanuaril 2023 mängus Southamptoni vastu. Hooaja 2022/23 teises pooles sai ta Inglismaa kõrgliigas kirja kuus mängu ning neist vaid kahes kuulus ta algkoosseisu. 2023. aasta augustis läks ta Nottingham Forestist laenule Kreeka kõrgliigaklubisse Olympiakós. 2024. aasta jaanuaris naasis ta Brasiilia kõrgliigasse ja sõlmis nelja-aastase lepingu Atlético Mineiroga. Brasiilia jalgpallikoondises debüteeris Gustavo Scarpa 25. jaanuaril 2017 sõprusmängus Colombia vastu. Palmeiras Campeonato Brasileiro Série A: 2018, 2022 Campeonato Paulista: 2020, 2022 Copa Libertadores: 2020, 2021 Copa do Brasil: 2020 Recopa Sudamericana: 2022 Atlético Mineiro Campeonato Mineiro: 2024 "Palmeiras acerta a contratação de Gustavo Scarpa". ge.globo.com. 15.1.2018. Vaadatud 8.2.2022 Club, Nottingham Forest Football. "Reds sign Gustavo Scarpa". Nottingham Forest Football Club. https://int.soccerway.com/players/gustavo-henrique-furtado-scarpa/343407/ (vaadatud 28.8.2023) "Scarpa set to depart for Atlético Minero". Nottingham Forest FC. 28. detsember 2023.
Abel Ferreira

Abel Fernando Moreira Ferreira (sündinud 22. detsembril 1978 Penafielis) on Portugali jalgpallitreener ja endine jalgpallur (paremkaitsja). Jalgpallurikarjääri jooksul mängis Ferreira vaid Portugali klubides: Penafielis (1997–2000), Vitória Guimarãesis (2000–2004), Bragas (2004–2005) ja Lissaboni Sportingus (2006–2011). Pärast jalgpallurikarjääri lõppu alustas Ferreira tööd treenerina, esmalt oma viimase koduklubi Lissaboni Sportingu juures. 2015. aasta veebruaris asus ta tööle Bragas, juhendades alguses klubi reservmeeskonda, aastatel 2017–2019 klubi peatreener. Aastatel 2019–2020 oli ta Kreeka kõrgliiga klubi PAOK FC peatreener. 2020. aasta oktoobris sai ta Brasiilia kõrgliiga klubi Palmeirase peatreeneriks. Palmeirase peatreenerina on ta võitnud ühel korral Brasiilia karikavõistlused ning kaks korda Lõuna-Ameerika klubide sarja Copa Libertadorese. 2021. aasta jaanuaris sai ta kolmandaks peatreeneriks väljaspool Lõuna-Ameerikat, kes on Copa Libertadorese võitnud. Sporting CP Taça de Portugal: 2006–07, 2007–08 Supertaça Cândido de Oliveira: 2007, 2008 Palmeiras Copa do Brasil: 2020 Copa Libertadores: 2020, 2021 "Palmeiras conquer South America to book Qatar 2020 spot". fifa.com. 31.1.2021. Vaadatud 8.2.2022
Jäähoki 1956. aasta taliolümpiamängudel

Meeste jäähokiturniir 1956. aasta taliolümpiamängudel Itaalias Cortina d'Ampezzos oli 8. olümpiaturniir, mis oli ühtlasi 23. maailmameistri- ja 34. Euroopa meistrivõistlused. Olümpiaturniir toimus 26. jaanuarist kuni 4. veebruarini. Mängud peeti Cortina olümpiajäästaadionil ja Stadio Apollonio staadionil. Ida- ja Lääne-Saksamaa ei suutnud ühendmeeskonna vormistamise osas kokkuleppele jõuda, mistõttu mängiti omavahel kvalifikatsioonimäng, mille lääs võitis. Ida-Berliinis korraldati Saksa DV, Norra ja Belgia vahel mittekvalifitseeruvate meeskondade turniir, mida sageli nimetatakse ka maailmameistrivõistlusteks B-grupiks. Olümpiaturniiril osales kümme võistkonda. Kõigepealt mängiti kolmes eelringi grupis; kaks esikoha saanud meeskonda jõudsid finaalringi, ülejäänud võistkonnad mängisid kohtadele 7-10. NSV Liit võitis olümpiadebüüdil kohe kuldmedali ja tuli pärast 1954. aastat teist korda maailmameistriks, troonilt kukutatud olümpia- ja maailmameister Kanada pidi aga USA järel leppima pronksmedaliga. Iga alagrupi kaks paremat võistkonda said õiguse mängida finaal voorus. Esimese koha meeskond võidab kulla, teine hõbeda ja kolmas pronksi. Kuldmedalist NSV Liit oli turniiri vanim meeskond, keskmiselt 29 aastat ja 11 kuud. USA meeskond oli turniiri noorim meeskond, kes oli keskmiselt 22 aastat ja 5 kuud. Turniiri keskmine vanus oli 26 aastat ja 7 kuud. Cortina d'Ampezzo 1956. aasta olümpiamängud
Gatarta

Gatarta (ka Gatartas muiža) on küla (vidējciems) Lätis Smiltene piirkonnas Drusti vallas. Küla asub valla keskosas. Gatarta jääb valla keskusest Drustist 3 ja Riiast 112 km kaugusele. Seal asub Gatarta bussipeatus. Aastail 1999–2021 kuulus küla Rauna piirkonda. Muinsusmälestistest on riikliku kaitse all Gatarta mõisa peahoone, magasiait, ait ja Kundziņkrogsi kõrts. Kohaliku kaitse all on Gatarta mõisasüda, sealsed lindla, aedniku maja, jääkelder ja park. Külas kasvab arvukalt looduskaitsealuseid põlispuid. Kaitse all on mänd ümbermõõduga 3,15 ja kõrgusega 24 meetrit, tamm ümbermõõduga 4,67 ja kõrgusega 18 meetrit, tamm ümbermõõduga 4,28 ja kõrgusega 20 meetrit, tamm ümbermõõduga 4,28 ja kõrgusega 24 meetrit, tamm ümbermõõduga 4 ja kõrgusega 22 meetrit, tamm ümbermõõduga 4,61 ja kõrgusega 22 meetrit, tamm ümbermõõduga 4,8 ja kõrgusega 22 meetrit, tamm ümbermõõduga 4,2 ja kõrgusega 20 meetrit, tamm ümbermõõduga 4,7 ja kõrgusega 21 meetrit, tamm ümbermõõduga 4,18 ja kõrgusega 24 meetrit, tamm ümbermõõduga 5,05 ja kõrgusega 21 m ja tamm ümbermõõduga 5,65 ning kõrgusega 25 meetrit. Aastal 2007 oli külas 24 elanikku. Vietvārdu datubāze Autotransporta direcija "Valsts kultūras pieminekļu aizsardzības inspekcija". Originaali arhiivikoopia seisuga 26. august 2021. Vaadatud 8. veebruaril 2022. "Valsts kultūras pieminekļu aizsardzības inspekcija". Originaali arhiivikoopia seisuga 26. august 2021. Vaadatud 8. veebruaril 2022. Latvijas īpaši aizsargājamām dabas teritorijām dabas datu pārvaldības sistēmā OZOLS
Skripsti

Skripsti on küla (mazciems) Lätis Smiltene piirkonnas Drusti vallas. Küla asub valla keskosas. Seal asub Skripsti bussipeatus. Aastail 1999–2021 kuulus küla Rauna piirkonda. Skripsti muinaskalmed on muinsusmälestisena kohaliku kaitse all. Aastal 2007 oli külas 9 elanikku. Vietvārdu datubāze Autotransporta direcija "Valsts kultūras pieminekļu aizsardzības inspekcija". Originaali arhiivikoopia seisuga 26. august 2021. Vaadatud 8. veebruaril 2022.
Tulči

Tulči on küla (mazciems) Lätis Smiltene piirkonnas Drusti vallas. Küla asub valla põhjaosas. Aastail 1999–2021 kuulus küla Rauna piirkonda. Küla juures asub Tulči tiik. Seal kasvav mänd ümbermõõduga 3,05 meetrit on looduskaitse all. Aastal 2007 oli külas 12 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
SO10

SO10 oli Suur-Londoni politseiameti (Metropolitan Police) salaoperatsioonide rühma endine tähistus. Rühma tegevus sai alguse 1960. aastal kriminaaluurimise osakonna moodustamisega, millest hiljem kujunesid välja SO10 ja avaliku korra üksus (Public Order Operational Command Unit (CO11)). Rühma esialgne nimetus viitas selle erioperatsioonide (Specialist Operations, SO) läbiviimise otstarbele. Ehkki Suur-Londoni politsei ümberkorralduse käigus nimetati üksus kuritegevuse vastu võitlemise eridirektoraadiks (Specialist Crime Directorate (SCD10)), kasutatakse selle kohta endiselt nimetust SO10. Etienne, Philip; Maynard, Martin (2001). The Infiltrators (inglise). Penguin Books. ISBN 0-14-029244-6. "Metropolitan Police Service - Specialist Crime Directorate" (inglise). Met.police.uk. Originaali arhiivikoopia seisuga 23.05.2009. Vaadatud 9.06.2009. Metropolitan Police Service - SC&O - Covert Policing webpage Undercover Policing Inquiry: Official Website
Briņģi (Drusti vald)

Briņģi on küla (skrajciems ehk hajaküla) Lätis Smiltene piirkonnas Drusti vallas. Küla asub valla põhjaosas Palsa jõe kaldal. Seal asub Briņģi bussipeatus. Aastail 1999–2021 kuulus küla Rauna piirkonda. Aastal 2007 oli külas 10 elanikku. Vietvārdu datubāze Autotransporta direcija
Vöödik

Vöödik (Cortinarius) on šampinjonilaadsete seltsi vöödikuliste sugukonda kuuluv perekond seeni. Cortinarius acutus – teravtipp-vöödik Cortinarius alboviolaceus – valkjas vöödik Cortinarius anomalus – hõbehall vöödik Cortinarius armillatus – rõngasvöödik Cortinarius bolaris – punasoomus-vöödik Cortinarius brunneus – tumepruun vöödik Cortinarius bulliardii – Bulliardi vöödik Cortinarius callisteus – osoonvöödik Cortinarius calochrous – sidrunkollane vöödik Cortinarius camphoratus – karboolvöödik Cortinarius caninus – koervöödik Cortinarius caperatus – kitsevöödik Cortinarius cinnamomeoluteus – kollaselehine vöödik Cortinarius collinitus – sinijalg-vöödik Cortinarius croceocoeruleus Cortinarius croceus – safranvöödik Cortinarius cyanopus – saaglehine vöödik Cortinarius delibutus – sinilamell-vöödik Cortinarius elatior – pikkjalg-vöödik Cortinarius emollitus – kahkjas vöödik Cortinarius glandicolor – peenjalg-vöödik Cortinarius hemitrichus – valgeebemeline vöödik Cortinarius hinnuleus – vastik vöödik Cortinarius infractus – mõru vöödik Cortinarius largus – kahvatulilla vöödik Cortinarius leucopus – valgejalg-vöödik Cortinarius limonius – sidrunvöödik Cortinarius metrodii – Metroodiuse vöödik Cortinarius mucosus – limavöödik Cortinarius multiformis – muutlik vöödik Cortinarius obtusus – nüritipp-vöödik Cortinarius orellanus – kastanvöödik Cortinarius pholideus – soomusvöödik Cortinarius phrygianus – külmaseen-vöödik Cortinarius praestans – hiidvöödik Cortinarius rubellus – kühmvöödik, tore vöödik Cortinarius rubicundulus – tellispunane vöödik Cortinarius rufo-olivaceus – veinpunane vöödik Cortinarius salor – loovöödik Cortinarius sanguineus – verev vöödik Cortinarius semisanguineus – verkjas vöödik Cortinarius splendens – erekollane vöödik Cortinarius stillatitius – mesikollane vöödik Cortinarius torvus – kampervöödik Cortinarius traganus – haisev vöödik Cortinarius trivialis – rõngasjalg-vöödik Cortinarius variecolor – varieeruv vöödik Cortinarius varius – tellispruun vöödik, kirju vöödik Cortinarius venetus – oliiv-vöödik, oliivroheline vöödik Cortinarius vibratilis – viha vöödik Cortinarius violaceus – lilla vöödik Cortinarius vitellinopes – teraline vöödik Cortinarius uliginosus – rabavöödik Cortinarius xanthocephalus – tuhmuv vöödik Calonarius cupreorufus – vaskpunane vöödik Calonarius meinhardii – Meinhardi vöödik Calonarius odorifer – aniisvöödik Phlegmacium balteatocumatilis – pargivöödik Phlegmacium glaucopus – ridavöödik Phlegmacium triumphans – kollane vöödik Vöödik andmebaasis eElurikkus
Auļukalns

Auļukalns (vanasti ka Auļukalna muiža, tõlkes Auļukalnsi mõis) on küla (mazciems) Lätis Smiltene piirkonnas Drusti vallas. Küla asub valla edelaosas Auļukalnsi järve kaldal. Seal asub Auļukalnsi bussipeatus. Aastail 1999–2021 kuulus küla Rauna piirkonda. Kolm Auļukalnsis kasvavat kirsipuud (esimese ümbermõõt 1,24 ja kõrgus 16 meetrit, teisel ümbermõõt 1,88 ja kõrgus 17 meetrit, kolmandal ümbermõõt 1,02 ja kõrgus 15 meetrit) on looduskaitse all. Sealsed Ķeveri muinaskalmed on muinsusmälestistena riikliku kaitse all. Aastal 2007 oli külas 42 elanikku. Vietvārdu datubāze Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS "Valsts kultūras pieminekļu aizsardzības inspekcija". Originaali arhiivikoopia seisuga 26. august 2021. Vaadatud 8. veebruaril 2022.
Bouna Sarr

Bouna Junior Sarr (sündinud 31. jaanuaril 1992 Lyonis) on Prantsusmaal sündinud Senegali jalgpallur, kes mängib paremkaitsja või äärepoolkaitsjana Saksamaa kõrgliiga klubis Müncheni Bayern ja Senegali jalgpallikoondises. Aastatel 2005–2009 kuulus ta Lyoni Olympique'i jalgpalliakadeemiasse. Seejärel liitus ta FC Metziga, debüteerides hooajal 2011–12 Prantsusmaa esiliigas. Prantsusmaa kõrgliigas mängis Sarr Metziga hooajal 2014–15. Aastatel 2015–2020 mängis ta Prantsusmaa kõrgliiga klubis Marseille Olympique. 2020. aasta oktoobris sõlmis ta nelja-aastase lepingu Müncheni Bayerniga. Senegali jalgpallikoondise juurde kutsuti Sarr esmakordselt 2018. aastal, kuid koondisedebüüdi tegi ta 9. oktoobril 2021 MM-i valikmängus Namiibia vastu. 2022. aastal tuli ta Senegali koondisega Aafrika meistriks. Tema isa on Senegali päritolu ja ema Guinea päritolu. Marseille UEFA Euroopa Liiga: Teine koht 2017–18 Müncheni Bayern Bundesliga: 2020–21 DFL-Supercup: 2021 Klubide maailmameistrivõistlused: 2020 Senegal Aafrika rahvaste karikavõistlused: 2022 "Bouna Sarr signs for FC Bayern". fcbayern.com. 5.10.2020. Vaadatud 8.2.2022 "Le Sénégal a approché Bouna Sarr". L'Équipe. 27.4.2018. Vaadatud 8.2.2022
Ebavöödik (perekond)

Ebavöödik (Leucocortinarius) on šampinjonilaadsete seltsi vöödikuliste sugukonda kuuluv seente perekond. Leucocortinarius bulbiger – ebavöödik Ebavöödik andmebaasis eElurikkus
Taevasinine

See artikkel räägib taevasinisest värvusest üldmõistena. Heraldilise tinktuuri kohta vaata artiklit Taevasinine (heraldika). Taevasinine ehk taevassinine on särav küllastatud sinine värvitoon, mis vastab päevaaegse selge taeva värvusele. Taevasinine on lasuursinisest ja koobaltsinisest heledam. Merikajakas sinise taeva taustal Rand selgel päeval Malaisias Rünkpilved sinises taevas Värvinimetus taevassinine esineb täiendina üheksas eestikeelses taimenimes: taevassinine anditäht (Tecophilaea cyanocrocus), taevassinine kobarhüatsint (Muscari azureum), taevassinine kommeliin (Commelina coelestis), taevassinine lauk (Allium caeruleum), taevassinine lutsern (Medicago sativa L. subsp. caerulea), taevassinine lõokannus (Corydalis curviflora), taevassinine salvei (Salvia azurea), taevassinine sügisaster (Symphyotrichum oolentangiense) ja taevassinine ülane (Anemone trullifolia). Tecophilaea cyanocrocus Allium caeruleum Muscari azureum Corydalis curviflora Salvia azurea "Bleu ciel. - pourpre.com". Originaali arhiivikoopia seisuga 23. mai 2022. Vaadatud 8. veebruaril 2022. https://sonaveeb.ee/search/unif/dlall/dsall/taevasinine/1[alaline kõdulink] Eestikeelsete taimenimede andmebaas Asuursinine Tseruleum Taevasinine (heraldika)